hotchpotch/miracl-hf-unified huggingface dataset:
हनुमा विहारी
हनुमा विहारी (जन्म 13 अक्टूबर 1993) एक भारतीय क्रिकेट खिलाड़ी है जो भारतीय घरेलू क्रिकेट में आंध्र प्रदेश के लिए खेलते है। विकेट के पीछे पहली ही गेंद पर क्रिस गेल को आउट करने वाले ये एकमात्र भारतीय घरेलू खिलाड़ी हैं जो नियमित रूप से ऑफ-ब्रेक गेंदबाज हैं। साथ ही ये एक दाहिने हाथ के बल्लेबाज और ऑफ़ ब्रेक गेंदबाज है। विहारी भारतीय अंडर-19 क्रिकेट टीम के लिए भी खेल चुके है थे जब भारत ने ऑस्ट्रेलिया में 2012 का आईसीसी अंडर-19 क्रिकेट विश्व कप का खिताब जीता था।
विहारी ने 2013 में इंडियन प्रीमियर लीग के छठे संस्करण में सनराइजर्स हैदराबाद के लिए खेला था। हैदराबाद में खेले गए रॉयल चैलेंजर्स बैंगलोर के खिलाफ लीग मैचों में से एक में, इन्होंने ऑफ स्पिनर के रूप में गेंदबाजी करते हुए क्रिस गेल को सिर्फ 1 रन पर आउट किया।
हनुमा विहारी का जन्म 13 अक्टूबर 1993 में काकीनाडा में एक देशस्थ ऋवेदी ब्राह्मण परिवार में हुआ था. वे परिवार माधवाचार्य के अनुयायी हैं।
अंकोला
अंकोला (Ankola) भारत के कर्नाटक राज्य के उत्तर कन्नड़ ज़िले में स्थित एक नगर है।
अंकोला अरब सागर से तटस्थ है और यहाँ कई बालूतट (बीच) हैं। "अंकोला" नाम यहाँ तट के साथ स्थित पहाड़ियों पर उगने वाले और पवित्र माने जाने वाले एक क्षुप पर पड़ा है। यह शहर स्थानीय आम व काजू के उत्पादन के लिए प्रसिद्ध है।
ब्रहमजालसुत्त (थेरवाद)
ब्रहमजालसुत्त, दीर्घ निकाय के ३४ सुत्तों (सूत्रों) में से पहला सुत्त है।
सिकंदरपुर, उत्तर प्रदेश
सिकंदरपुर (Sikanderpur) भारत के उत्तर प्रदेश राज्य के बलिया ज़िले में स्थित एक नगर व नगरपंचायत है, जो ज़िले में तहसील का दर्जा भी रखता है। इसकी स्थापना के बाद में राजा सिकंदर के नाम से इस शहर का नाम रखा गया है। अतीत में यह इत्र व्यापार का प्रसिद्ध केंद्र था।
तनुश्री सरकार
तनुश्री मखनलाल सरकार (जन्म ०५ सितंबर १९९८) एक बंगाली महिला क्रिकेट खिलाड़ी है। ये घरेलू क्रिकेट बंगाल और पूर्वी क्षेत्र के लिए खेलती है। इन्होंने हैदराबाद के खिलाफ एकदिवसीय मैच खेलकर ६ दिसंबर २०१४ में घरेलू क्रिकेट की शुरुआत की थी।
मोना मेश्राम
मोना मेश्राम एक भारतीय महिला क्रिकेट खिलाड़ी हैं। ये एक दाहिने हाथ की बल्लेबाज और मध्यम तेज गति की गेंदबाज हैं।
मेश्राम 2017 महिला क्रिकेट विश्व कप के फाइनल मैच में शामिल थी जिसमें इंग्लैंड महिला टीम को नौ रन से जीत मिली थी। ये आदिवासी समाज से है
इन्होंने साल २०१०-११ में सर्वश्रेष्ठ जूनियर महिला क्रिकेटर रहते हुए (८ मैचों में १०३.८३ की औसत से ६२३ रन बनाए जिसमें एक शतक और ५ अर्धशतक भी शामिल थे) के लिए बीसीसीआई के एमए चिदंबरम पुरस्कार से सम्मानित किया गया।
सहरसा विधानसभा निर्वाचन क्षेत्र, बिहार
सहरसा विधानसभा निर्वाचन क्षेत्र बिहार राज्य में सहरसा जिले में स्थित एक विधानसभा चुनाव क्षेत्र है।
सौरभ चौधरी
सौरभ चौधरी एक भारतीय निशानेबाज हैं। उन्होंने २०१८ एशियाई खेल की निशानेबाजी की १० मी॰ एयर पिस्टल स्पर्धा में स्वर्ण पदक जीता है। उन्होंने पहले स्वर्ण पदक जीता था और जर्मनी के सुहल में आईएसएसएफ जूनियर विश्व कप में एक नया जूनियर विश्व रिकॉर्ड स्थापित किया था। बाद में उन्होंने २४५.५ के स्कोर के साथ अपना खुद का विश्व रिकॉर्ड तोड़ दिया और कोरिया के चांगवन में २०१८ विश्व चैम्पियनशिप में जूनियर मेन १० मीटर एयर पिस्तौल में स्वर्ण का दावा किया। उनके कोच का नाम अमित शिओरन हैं |
Added coach and club in template: Coach अमित शिओरन, club-आर्यन गेटवे स्पोर्ट्स फाउंडेशन
ब्री लार्सन
ब्रिएन सिडोनी डिसोउल्नियर्स (जन्म १ अक्टूबर १९८९), जो पेशेवर रूप से ब्री लार्सन के नाम से जानी जाती हैं, एक अमेरिकी अभिनेत्री और फिल्म निर्माता हैं। लार्सन ने किशोरावस्था में कॉमेडी धारावाहिकों में सहायक भूमिकाओं से शुरुआत की, और फिर बाद में वह स्वतंत्र नाटकों और फिल्म फ्रेंचाइजी दोनों में प्रमुख भूमिकाऐं निभाने लगी। उन्होंने कई पुरस्कार प्राप्त किये हैं, जिनमें अकादमी पुरस्कार, बीएएफटीए पुरस्कार और गोल्डन ग्लोब पुरस्कार इत्यादि प्रमुख हैं।
सैम्युल एल॰ जैक्सन
सैम्युल लिरॉय जैक्सन (जन्म: २१ दिसंबर १९४८) एक अमेरिकी अभिनेता और फिल्म निर्माता हैं, जो अब तक १०० से अधिक फिल्मों में अभिनय कर चुके हैं। उन्होंने ९० के दशक में गुडफेलास (१९९०), जंगल फीवर (१९९१), पैट्रियट गेम्स (१९९२), आमोस एंड एंड्रयू (१९९३), ट्रू रोमांस (१९९३) और जुरासिक पार्क (१९९३) जैसी फिल्मों के साथ, और फिर निर्देशक क्वांटिन टैरेंटिनो के साथ पल्प फिक्शन (१९९४), जैकी ब्राउन (१९९७), जैंगो अनचेन्ड (२०१२), और द हेटफुल एट (२०१५) समेत कई फ़िल्मों से प्रसिद्धि और आलोचनात्मक प्रशंसा हासिल की। जैक्सन को सबसे उच्चतम "ऑल-टाइम बॉक्स ऑफिस स्टार" के रूप में स्थान दिया गया है। अक्टूबर २०११ में फ्रैंक वेलकर को पीछे छोड़कर वह सबसे ज्यादा कमाने वाले अभिनेता बन गए। उनकी फ़िल्मों ने अब तक ७०.५ मिलियन डॉलर प्रति फिल्म की औसत से बॉक्स ऑफिस पर ५.१ बिलियन डॉलर से अधिक की कमाई की है।
नावाहो भाषा
नावाहो (नावाहो: "Diné bizaad, Naabeehó bizaad") ना-डिने भाषा-परिवार की एक दक्षिण आथाबास्की भाषा है। यह भाषा उत्तर अमेरिका के पश्चिमी भाग की भाषाओं से संबंधित है।नावाहो मुख्यतः संयुक्त राज्य के दक्षिण-पश्चिमी भाग में (जहाँ नावाहो राष्ट्र स्थित है) बोली जाती है। नावाहो की मूल अमेरिकी भाषाओं में से अधिकतम प्रयोग की जाती है, २०११ में लगभग १८०,००० अमेरिकी लोग घर पे नावाहो बोल रहे थे। इस भाषा को बोलनेवले लोग की संख्या कम होती जा रही है, हालांकि नावाहो राष्ट्र के शिक्षण कार्यक्रम से यह समस्या थोड़ी सुधर गई है।
जाइमन ऊनसू
जाइमन गेस्टन ऊनसू (जन्म: २४ अप्रैल १९६४) एक बेनिनी और अमेरिकी अभिनेता और मॉडल है। ऊनसू ने संगीत वीडियो में प्रदर्शन से अपना करियर शुरू किया। उन्होंने सैंड्रा बर्नहार्ड की फिल्म विद यू आई एम नथिंग (१९९०) से अपने फिल्मी करियर की शुरुआत की, और फिर स्टीवन स्पीलबर्ग की फिल्म अमिस्ताद (१९९७) में सिन्के की भूमिका निभाने पर व्यापक मान्यता प्राप्त की। उन्होंने ग्लैडिएटर (२०००), इन अमेरिका (२००३), और ब्लड डायमंड (२००६) जैसी फिल्मों में अपनी भूमिकाओं के लिए और अधिक मान्यता प्राप्त की; अंतिम दो फिल्मों के लिए उन्हें सर्वश्रेष्ठ सहायक अभिनेता के अकादमी पुरस्कार का नामांकन भी प्राप्त हुआ। फ्यूरियस ७ (२०१५) में भी उनकी एक छोटी सी भूमिका थी। उन्हें एक गोल्डन ग्लोब अवॉर्ड और तीन स्क्रीन एक्टर्स गिल्ड अवॉर्ड्स के नामांकन प्राप्त हुए हैं।
अमृता खानविलकर
अमृता खानविलकर () (जन्म; २३ नवम्बर १९८४, पुणे, महाराष्ट्र) एक भारतीय फ़िल्म अभिनेत्री है जो बॉलीवुड तथा मराठी भाषी फ़िल्मों में नजर आती है।
तोता रॉय चौधरी
तोता रॉय चौधरी एक भारतीय अभिनेता और मार्शल आर्टिस्ट है। इनका जन्म कोलकाता, पश्चिम बंगाल में हुआ था इस कारण ये हिंदी और बंगाली फ़िल्मों में अभिनय करते है।
इंटरनेट वाला लव
इंटरनेट वाला लव कलर्स में आने वाला एक भारतीय हिन्दी धारावाहिक है, जिसका प्रसारण 27 अगस्त 2018 से शुरू हुआ। इसका निर्माण "स्फेयर ओरिजिंस" के सूजोय वाधवा ने किया है। इसमें शिविन नारंग और टुनिशा शर्मा मुख्य किरदार में हैं, जो जय और अध्या का किरदार निभा रहे हैं।
ये कहानी जय (शिविन नारंग) और अध्या (टुनिशा शर्मा) के बारे में है, जो एक दूसरे से कई किलोमीटर दूर रहते हैं, पर सोशल मीडिया से एक दूसरे से जुड़े रहते हैं। जय एक रेडियो जॉकी है, और वहीं अध्या का ध्यान उतना सोशल मीडिया पर नहीं जाता है।इस धारावाहिक का निर्माण "स्फेयर ओरिजिंस" के सूजोय वाधवा ने किया है। इसका नाम पहले "ई-लव" रखा गया था, पर बनाने वालों ने इसके नाम को बदलने का निर्णय लिया और "इंटरनेट वाला लव" कर दिया।
आर्को प्रवो मुखर्जी
आर्को प्रवो मुखर्जी (जिन्हें सिर्फ अर्को भी कहा जाता है) २०१२ से बॉलीवुड फिल्म उद्योग में काम कर रहे एक भारतीय संगीत निर्देशक हैं। जिस्म २ इनकी संगीतकार और गीतकार के रूप में पहली फिल्म थी।
केवी26
मिस्र में राजाओं की घाटी में स्थित मकबरा केवी 26 का दौरा जेम्स बर्टन और फिर शायद विक्टर लॉरेट ने किया था।
लेकिन यह अधिवासियों या निवासियों के बारे में कुछ भी नहीं पता है, लेकिन यह उस अवधि के अन्य लोगों के समानता के कारण 18 वीं राजवंश मकबरा माना जाता है। यद्यपि यह असाधारण रूप से छोटा है, कुल लंबाई 12 मीटर से कम है, यह अभी तक पूरी तरह से साफ़ या खुदाई नहीं हुई है।
बूंदी (मिठाई)
बूंदी (मिठाई) (राजस्थानी : बूंदी, उर्दू : بوندی , बुंदी ) या बुंदिया (बंगाली: बुदारीया) मिठाई, तला हुई बेसन आटा से बना एक भारतीय मिठाई है। बहुत मीठा होने के कारण, इसे केवल एक हफ्ते तक ही संग्रहीत किया जा सकता है। राजस्थान के शुष्क क्षेत्रों में भोजन को संरक्षित करने की आवश्यकता के कारण, बूंदी लड्डू को प्राथमिकता दी जाती है। खारा या तीखा नामक एक स्वादिष्ट संस्करण भी है। बूंदी उत्तर भारत, दक्षिण भारत और पाकिस्तान में भी लोकप्रिय है। त्योहारों, विवाह, शुभ कार्यों और आम दिनों में भी इस का खूब इस्तेमाल होता है।
बूंदी लडु बनाने के लिए, टली हुई बूंदी चीनी के शीरे में डुबोई जाती है।तीखा या खारा बूंदी तैयार करने में, टालने से पहले मसाले और नमक के साथ मिलाया जाता है। करी पत्तियों को जोड़ा जाता है। खारा बूंदी को ऐसे ही खाया जाता है या किसी दुसरे मिश्रण में जोड़ा जाता है ।
बूंदी का इस्तेमाल पाकिस्तान और उत्तरी भारत में रायता तैयार करने के लिए भी किया जाता है। बूंदी रायता में आमतौर पर दही (सादा दही), बूंदी (जो इसे नरम बनाने के लिए पानी में भिगो दी जाती है, फिर छिद्रित होती है) और नमक, मिर्च और अन्य मसालों के साथ जोड़ी जाती है। इसे पुलाव या किसी अन्य भोजन के साथ साइड डिश के रूप में खाया जाता है।
गरुड़ (जापानी)
गरुड़ (जापानी : 迦楼羅) जापान का हिन्दू-बौद्ध दैवी पात्र है जिसका मुखमण्डल पक्षी के चोंच जैसा है और शेष शरीर मानव जैसा है।
कलविङ्क
कलविङ्क "Jiālíngpínjiā "; , ; ; ) बौद्ध धर्म और संस्कृति में एक अमर जन्तु है जिसका सिर मानव का है और शेष भाग पक्षी का है।
कलकत्ता उत्तर पूर्व (लोक सभा निर्वाचन क्षेत्र)
कलकत्ता उत्तर पूर्व (लोकसभा निर्वाचन क्षेत्र) एक भारतीय संसद का संसदीय क्षेत्र हैं,
खमेर वास्तुशिल्प
खमेर वास्तुशिल्प (खमेर भाषा : ស្ថាបត្យកម្មខ្មែរ), मुख्यतः मन्दिरों एवं धार्मिक वास्तु के रूप में बचा है क्योंकि उस समय केवल ये ही पत्थर से बनाए गये थे जो अब तक बचे हुए हैं। अन्य वास्तु जो लकड़ी आदि से बने थे, सब काल कवलित हो गये।
भीष्म नारायण सिंह
भीष्म नारायण सिंह (13 जुलाई 1933 - 1 अगस्त 2018)
एम के मुत्थु
एम के मुत्थु एक भारतीय अभिनेता, गायक एवं राजनेता हैं, वे तमिल नाडु के मुख्यमंत्री करुणानिधि के पुत्र हैं,
कड़बी
कडबी एक पशु चारा है जो बाजरे की फसल से निर्मित किया जाता है।
बाजरे के पौधे ऊपर का भाग 'सट्टा' या फल कहलाता है। इस को तोड़ कर अलग कर लिया जाता है और उससे बाजरे के दाने प्राप्त किए जाते हैं जो मनुष्य व पशुओं के लिए आहार का काम करता है। नीचे का जो मुख्य भाग है जड़ से ऊपर फल तक का उसे इकट्ठा कर लिया जाता है और सूखने पर बारीक-बारीक काट लिया जाता है जो पशुओं के लिए उत्तम चारे का काम देता है। यह चारा पोष्टिक होता है। यही बाजरे की फसल कडबी कहलाती है। इस चारे को कूतर भी कहते हैं।
मायावी (सॉफ्टवेयर)
मायावी (MayaVi) पाइथन भाषा में लिखा गया एक सॉफ्टवेयर है जो वैज्ञानिक आंकड़ों को समुचित रूप से देखने के लिए प्रयुक्त होता है। यह वीटीके (VTK) का प्रयोग करता है और किन्टर (Tkinter) का उपयोग करते हुए जीयूआई प्रदान करता है। यह बीएसडी लाइसेन्स के अन्तर्गत निःशुल्क उपलब्ध है तथा इसके विकासकर्ता प्रभु रामचन्द्रन हैं। यह सभी यूनिक्स ऑपरेटिंग तन्त्रों, मैक ओएस तथा विण्डोज ऑपरेटिंग तन्त्रों पर चलता है बशर्ते वीटीके और पाइथन उपस्थित हों।
गिनी (क्षेत्र)
गिनी पश्चिम अफ्रीका के तट के क्षेत्र के लिए पारंपरिक नाम है जो गिनी की खाड़ी के साथ स्थित है। यह प्राकृतिक रूप से नम उष्णकटिबंधीय जंगल या सवाना है जो तट के साथ फैले हुए हैं। यह क्षेत्र उत्तर में सहेल से सीमा रखता है। "गिनी" शब्द की व्युत्पत्ति अनिश्चित है। ऐतिहासिक रूप से, गिनी क्षेत्र अफ्रीका के सबसे पहले हिस्सों में से एक था जो यूरोपीय लोगों के साथ व्यापार करना शुरू किया था। प्रथम पुर्तगाली फिर स्पेनी आए। उसके बाद डच, फ्रांसिसी और ब्रिटिश आए।
हाथीदाँत, सोना और गुलामों में व्यापक व्यापार ने इस क्षेत्र को अमीर बना दिया। 18वीं और 19वीं सदी में कई केंद्रीकृत साम्राज्य विकसित हुए। ये व्यापक खुले सहेल के बड़े राज्यों की तुलना में बहुत छोटे थे, लेकिन उनके पास जनसंख्या घनत्व बहुत अधिक था और वह राजनीतिक रूप से अधिक केंद्रीकृत थे। इन साम्राज्यों के एकजुटता ने क्षेत्र को अफ्रीका के अन्य क्षेत्रों की तुलना में यूरोपीय घुसपैठ के प्रति अधिक प्रतिरोध दिखाने के लिए प्रेरित किया। यूरोपियों लोगों के प्रति बीमारी के माहौल के साथ इस तरह के प्रतिरोध का मतलब था कि 19वीं शताब्दी के अंत तक यूरोपियों द्वारा गिनी का अधिकांश उपनिवेशीकरण नहीं किया गया था।
गिनी (बहुविकल्पी)
गिनी अफ्रीका में देश है। अन्य उपयोग :-
पञ्चशिख
पञ्चशिख, सांख्य दर्शन के एक प्रधान आचार्य थे जिनका वर्णन महाभारत के शान्तिपर्व में आया है। ये कपिल की शिष्यपरंपरा में आसुरि के शिष्य थे। इनका उलेख वामनपुराण, कूर्मपुराण और वायुपुराण तथा तर्पण विधि में प्रतिष्ठित आचार्य के रूप में हुआ है है। महाभारत में तो इनके वंश और जीवन सम्बन्धी कई घटनाओं का वर्णन मिलता है।
सांख्य सूत्रों में इनके मत का उल्लेख मिलता है। इनको लोग 'द्वितीय कपिल' कहते हैं।
तर्पण विधि के 'मनुष्य तर्पण' में पञ्चशिख का भी नाम है-
सुरेन्द्रनाथ दासगुप्त अपने 'अ हिस्ट्री ऑफ इण्डियन फिलॉसफी' में कहते हैं कि महाभारत में पंचशिख ने सांख्य का जो विवरण दिया है, उससे चरकसंहिता का विवरण मिलता-जुलता है।
आर्या छन्द
आर्या छन्द संस्कृत पद्य का एक मात्रिक छन्द है। जिस छन्द के प्रथम और तृतीय चरण में बारह बारह मात्रायें, द्वितीय चरण में अठारह मात्रायें और चतुर्थ चरण में पन्द्रह मात्रायें हों, वह आर्या छन्द कहलाता है।प्रस्तुत उदाहरण में प्रथम और तृतीय चरण में १२ बारह मात्रायें, द्वितीय चरण में १८ अठारह मात्रायें और चतुर्थ चरण में १५ मात्रायें होने से आर्या छन्द है।
शुनरोकु हाता
युद्ध के बाद हाता पर जापानी युद्धापराधों के लिए अभियोग चलाया गया और आजीवन कारावास की सजा सुनाई गई।
भृगु झील
भृगु झील (Bhrigu Lake) भारत के हिमाचल प्रदेश राज्य के कुल्लू ज़िले में 4,300 मीटर (14,100 फुट) की ऊँचाई पर स्थित एक पर्वतीय झील है। यह रोहतांग दर्रे से पूर्व में स्थित है। इसका नाम महर्षि भृगु पर पड़ा है।
कच्चे तेल के भंडार अनुसार देशों की सूची
यहाँ ज्ञात तेल भंडार के अनुसार देशों की सूची दी गई है। भंडार संख्या लाख बैरल (एमएमबीबीएल) में सूचीबद्ध हैं।
आर्थिक असमानता
आर्थिक असमानता किसी व्यक्तियों के समूह, आबादी के समूहों या देशों के बीच, स्थित आर्थिक अंतर को दर्शाता है। आर्थिक असमानता कभी-कभी आय असमानता, धन असमानता, या धन अंतर को संदर्भित करती है। अर्थशास्त्री आम तौर पर आर्थिक असमानता के अध्ययन हेतु तीन मापीय प्रणाली पर ध्यान केंद्रित करते हैं: धन, आय और खपत। आर्थिक असमानता का मुद्दा समानता के विचारों, परिणामों की समानता और अवसर की समानता के लिए प्रासंगिक है।
आर्थिक असमानता समाज, ऐतिहासिक काल, आर्थिक संरचनाओं और प्रणालियों के बीच बदलती है। यह शब्द किसी भी विशेष अवधि में आय या धन के पार-अनुभागीय वितरण या लंबी अवधि के दौरान आय और धन के परिवर्तनों को संदर्भित कर सकता है। आर्थिक असमानता को मापने के लिए विभिन्न संख्यात्मक सूचकांक हैं। एक व्यापक रूप से उपयोग सूचकांक गिनी गुणांक है, लेकिन कई अन्य विधियां भी हैं।
शोध से पता चलता है कि अधिक असमानता विकास की अवधि में बाधा डालती है लेकिन इसकी दर नहीं। जबकि वैश्वीकरण ने वैश्विक असमानता (राष्ट्रों के बीच) को कम कर दिया है, इसने राष्ट्रों के भीतर असमानता में वृद्धि की है।
उत्पादन के
बस्तरिया बटालियन
बस्तरिया बटालियन भारत के केन्द्रीय रिजर्व पुलिस बल की एक बटालियन है। इस बटालियन को नक्सलियों से लड़ने के लिए बनाया गया है जिसमें मुख्य रूप से आदिवासी युवा शामिल है। इस बटालियन के लिए बिजापुर, दंतेवाड़ा, नारायणपुर और सुकमा जिले से जवान की भर्ती हुई है। बस्तारिया बटालियन में कुल 543 जवान हैं, जिसमें 189 महिलाएं शामिल हैं।
केंद्रीय रिज़र्व पुलिस फोर्स की बस्तरिया बटालियन नक्सलियों से निपटने के लिए बस्तर पुलिस रेंज के अंतर्गत नारायणपुर, कांकेर, सुकमा, बीजापुर, कोंडागांव और दंतेवाड़ा जिले के जंगलों में तैनात की जाएगी। इस बटालियन के जवान यहां की भौगोलिक स्थिति से पूरी तरह से वाकिफ हैं। उन्हें घने जंगलों के भीतर एंटी नक्सल ऑपरेशन के लिए खासतौर पर तैयार किया गया है। आईजी केंद्रीय रिज़र्व पुलिस फोर्स संजय अरोरा के मुताबिक बस्तरिया बटालियन जल्द ही अपना जौहर दिखाएगी।
अतिस्फीति
अर्थशास्त्र में अतिस्फीति या हाइपरइनफ्लेशन (hyperinflation) बहुत अधिक और तेज़ी से बढ़ती मुद्रास्फीति (महंगाई) की स्थिति को कहते है। यह मुद्रा के वास्तविक मूल्य को तेज़ गति से गिराती है, क्योंकि अधिकांश माल और सेवाओं की कीमतों में बेताहाशा वृद्धि होने लगती है। अतिस्फीति की हालात में लोगों को भयंकर आर्थिक कठिनाईयों का सामना करना पड़ता है और अपने बचाव के लिए वह आमतौर पर देश की मुद्रा को छोड़कर किसी अधिक स्थिर विदेशी मुद्रा को अपनाने के लिए विवश हो जाते है।
आमतौर पर किसी देश में अतिस्फीति की दशा उस देश की सरकार द्वारा मुद्रा आपूर्ति में तेज़ी से वृद्धि करने से होती है, यानि अगर देश की सरकार जनता पर कर में कम पैसा कमाए और खर्चा बहुत रखे तो इस कमी को पूरा करने के लिए वह मुद्रा छापती है और इस से जनता पर महंगाई बढ़ने लगती है। यह सरकार के मंत्रियों में आर्थिक अज्ञानता से होता है, जिसमें सरकार को लगता है कि लोक-कल्याण के लिए वह अपनी आय और देश की अर्थव्यवस्था के आकार से कहीं अधिक पैसा छापकर खर्चा कर सकती है। कभी-कभी सरकार अपनी आर्थिक अयोग्यता के कारण इतना ऋण ले लेती है कि उसका ब्याज चुकाने के लिए भी उसे मुद्रा छापने पर मजबूर होना पड़ता है।
राजा मानसिंह तोमर संगीत एवं कला विश्वविद्यालय
राजा मानसिंह तोमर संगीत और कला विश्वविद्यालय, ग्वालियर, मध्य प्रदेश, भारत में स्थित एक राज्यीय विश्वविद्यालय है। इसे 2008 में मध्य प्रदेश सरकार द्वारा स्थापित किया गया था और इसका नाम महाराजा मानसिंह तोमर के नाम पर रखा गया है। विश्वविद्यालय संगीत, नृत्य, ललित कला और नाटक और रंगमंच में पाठ्यक्रम प्रदान करता है। इसमें 112 संबद्ध कॉलेज हैं।
परफेक्ट पति
परफेक्ट पति भारतीय हिन्दी धारावाहिक है, जिसका प्रसारण एंड टीवी पर 3 सितम्बर 2018 से शुरू हुआ। ये मिटेगी लक्ष्मणरेखा के स्थान पे सोमवार से शुक्रवार, रात 9:30 दिखाया जाने लगा। इसमें सायली संजीव और आयुष आनंद मुख्य किरदार निभा रहे हैं।
ये कहानी राजस्थान एक जगह की है, जहाँ राजश्री राठौड़ (जया प्रदा) अपने आदर्श बेटे, पुष्कर राठौड़ (आयुष आनंद) के लिए एक आदर्श पत्नी ढूंढती रहती है। विधिता (सायली संजीव) भी अपने लिए एक आदर्श पति चाहती है। उन दोनों की शादी के बाद, उन दोनों के रिश्तों में काफी उतार चढ़ाव आते हैं और उसके बाद ये सवाल उठता है कि क्या एक आदर्श बेटा, एक आदर्श पति बन सकता है?इस धारावाहिक से जया प्रदा ने छोटे पर्दे पर अपने अभिनय के सफर की शुरुआत की, जिसमें इन्हें राजश्री राठौड़ का किरदार मिला है।
क्राइस्ट चर्च कॉलेज, कानपूर
क्राइस्ट चर्च कॉलेज, कानपुर की स्थापना 1866 में हुयी थी I वर्तमान में यह छत्रपति शाहू जी महाराज विश्वविद्यालय, कानपुर से सम्बद्ध है I इस कॉलेज का प्रारम्भ 1840 में, एसपीजी मिशन स्कूल के रुप में किया गाया था I
क्राइस्ट चर्च कॉलेज, कानपुर, शहर का पुराना कॉलेज (1866) है। कॉलेज की शुरुआत एसपीजी मिशन स्कूल के रूप में हुई थी। बच्चों को शिक्षित करने के लिए 1840 के दशक में मिशन स्कूल, फिर क्राइस्ट चर्च कॉलेज के रूप में विकसित हुआ I सर्वप्रथम 1866 में यह कलकत्ता विश्वविद्यालय से संबद्ध, फिर 1882 में इलाहाबाद विश्वविद्यालय से, बाद में 1927 में आगरा विश्वविद्यालय से, और 1966 से कानपुर विश्वविद्यालय (अब छत्रपति शाहू जी महाराज विश्वविद्यालय) से सम्बद्ध है।
स्नातक और स्नातकोत्तर कार्यक्रमों की पेशकश कर रहे हैं -
गजरा
गजरा फूलों की माला होती हैं जो दक्षिण एशियाई महिलाएँ अपने बालों के पिछले हिस्सों पर बाँधती है। ऐसा उत्सव के अवसरों, शादियों या रोजमर्रा की पारंपरिक पोशाक के हिस्से के दौरान पहना जाता है। वे आम तौर पर चमेली के कई भिन्न प्रकार से बनते हैं लेकिन गुलाब, गुलदाउदी और गुड़हर का भी व्यापक रूप से गजरा में उपयोग किया जाता है। यह दोनों बन और गुथे हुए बालों (चोटी) के साथ पहना जा सकता है।
दक्षिण एशिया में महिलाएं आमतौर पर पारंपरिक पोशाक के साथ इसे पहनती हैं। यह मुख्य रूप से उत्सव के अवसरों और शादियों के दौरान दक्षिण एशिया में महिलाओं द्वारा कलाई पर भी पहना जाता है। गजरा एक आभूषण है जो पूरी तरह से बाल शैली को सजाने के लिए है और आमतौर पर बालों को सँभाल कर रखने में सहायता नहीं करता है। ये बालों में सुगंध लाने के लिये भी उपयोग किया जाता है।
बेपनाह
बेपनाह नाम से निम्न लेख है।
उल्टा किला
उल्टा किला इलाहाबाद से14 किलोमीटर दूर झूँसी क्षेत्र में है। उल्टा किला यह नाम झूँसी के शासक हरिबोंग नामक राजा की कहानी से लिया गया था। राजा को किसी भी पुण्य से रहित पुरुष माना जाता था और उसके फैसले से हमेशा उसके शहर के लोगों को नुकसान हुआ। एक दिन उसने संत को खाने केलिए कुछ गड़बड़ दिया, संत ने उसे शाप दिया कि एक सितारा उसके किले पर गिर कर उसे उल्टा कर देगा। मान्यतानुसार मिर्रिख सितारा इस किले पर गिर पड़ा और तब से किला उल्टा हो गया है।
स्कॉट मॉरिसन
स्कॉट जॉन मॉरिसन (जन्म 13 मई 1968) एक ऑस्ट्रेलियाई राजनेता है, वे लिबरल पार्टी के नेता और 24 अगस्त 2018 को ऑस्ट्रेलिया के 30वें प्रधानमंत्री के रूप में चुने गये हैं। वे 2007 से प्रतिनिधि सभा के सदस्य रहे हैं, न्यू साउथ वेल्स में कुक प्रभाग का प्रतिनिधित्व करते हैं।
मॉरिसन का जन्म सिडनी में हुआ था और उन्होंने न्यू साउथ वेल्स विश्वविद्यालय से आर्थिक भूगोल का अध्ययन किया था। राजनीति में प्रवेश करने से पहले, मॉरिसन 1998 से 2000 तक न्यूजीलैंड के टूरिज्म और स्पोर्ट के निदेशक और 2004 से 2006 तक ऑस्ट्रेलिया पर्यटन के प्रबंध निदेशक के रूप में कार्य कर चुके है। वे 2000 से 2004 तक न्यू साउथ वेल्स लिबरल पार्टी के राज्य निदेशक भी थे। मॉरिसन पहली बार 2007 के संघीय चुनाव में प्रतिनिधि सभा के लिए चुने गए। 2010 के चुनाव के बाद उन्हें विपक्षी मोर्चे पर नियुक्त किया गया था।
2013 के चुनाव में गठबंधन की जीत के बाद, मॉरिसन को एबॉट सरकार में आप्रवासन और सीमा संरक्षण मंत्री नियुक्त किया गया था। इस पद में रहते हुए, उन पर गठबंधन की प्रमुख नीतियों में से एक संप्रभु सीमा अभियान को लागू करने की जिम्मेदार थी। दिसंबर 2014 में मंत्रीमंडल में फेरबदल होने के बाद, मॉरिसन को सामाजिक सेवाओं का मंत्री बनाया गया। सितंबर 2015 में जब मैल्कम टर्नबुल ने टोनी एबॉट को प्रधानमंत्री के रूप में प्रतिस्थापित किया तब मॉरिसन को कोषाध्यक्ष के रूप में पदोन्नत किया गया।
अगस्त 2018 में, पार्टी के रूढ़िवादी पक्ष में फैले असंतोष के बाद पीटर डटन ने लिबरल पार्टी के नेतृत्व के लिए टर्नबुल को चुनौती दी। टर्नबुल ने नेतृत्व के लिये हुए मतदान में डटन को हरा दिया, लेकिन तनाव बना रहा और पार्टी ने दूसरी बाद मतदान कराने के पक्ष में फैसला किया; इस बार टर्नबुल उम्मीदवार बनने से पीछे हट गये। दूसरे मतदान में, मॉरिसन एक समझौता उम्मीदवार के रूप में उभरे, उन्होंने ड्यूटन और जूली बिशप को पराजित कर लिबरल पार्टी के नेता और प्रधानमंत्री बनने के लिए चुने गये। 24 अगस्त की संध्या को उन्होंने प्रधानमंत्री के रूप में शपथ ली।
रूप - मर्द का नया स्वरूप
रूप - मर्द का नया स्वरूप एक भारतीय हिन्दी धारावाहिक है, जिसका प्रसारण कलर्स में 28 मई 2018 से होने लगा है। इसका निर्माण रश्मि शर्मा टेलीफिल्म्स लिमिटेड के रश्मि शर्मा ने किया है।
इस कहानी की शुरुआत एक आठ साल के बच्चे, रूप से शुरू होती है। रूप के परिवार में उसके पिता शमशेर (यश टोंक), उसकी माँ कमला (मिताली नाग) और उसकी तीन बड़ी बहने, हिमानी (निक्की शर्मा), जिगना (अनन्या अगरवाल) और किंजल (तशीन शाह) हैं। रूप के पिता, शमशेर महिलाओं को और अधिक अधिकार देने के खिलाफ होते हैं।
शमशेर को रूप या महिलाओं या लकड़ियों के साथ रहना बिलकुल पसंद नहीं होता है। इनमें उसकी माँ और तीनों बहने भी शामिल हैं। शमशेर को रूप का पलक के साथ दोस्ती रखना भी पसंद नहीं आता है, लेकिन वो इस बारे में रूप से कुछ नहीं कहता, क्योंकि वो उसके दोस्त जीतू की बेटी है।
एक साइकल रेस प्रतियोगिता में रणवीर धोके से जीतने की कोशिश करता है, लेकिन रूप जीत जाता है। ये हार रणवीर के मन में जलन के रूप पैदा हो जाती है। कहानी में बड़ा बदलाव तब आता है, जब शमशेर अपने बेटे को परिवार में रहने वाली महिलाओं से भी दूर करने का निर्णय लेता है और रूप को मिलिटरी स्कूल में भेज देता है।
रूप (शशांक व्यास), किंजल (कृतिका शर्मा), पलक (चाँदनी भगवनानी) और जिगना (शुभांगी सिंह), सभी बड़े हो जाते हैं। हिमानी और जिगना की थोड़े समय पहले शादी हो चुकी होती है। घर में बस रूप की माँ कमला और उसकी बहन किंजल ही रहते हैं। 15 सालों बाद रूप वापस अपने घर आता है।
अटल बिहारी वाजपेयी विश्वविद्यालय
अटल बिहारी वाजपेयी विश्वविद्यालय (पूर्व में बिलासपुर विश्वविद्यालय) बिलासपुर, छत्तीसगढ़ में स्थित विश्वविद्यालय है। यह एक राज्य-विश्वविद्यालय है जिसकी स्थापना ०३-०२-२०१२ की गजट अधिसूचना, छत्तीसगढ़ अधिनियम क्रमांक ०७, २०१२ के अन्तर्गत हुई थी। वर्तमान में यहाँ के कुलपति प्रो॰ जी॰डी॰ शर्मा हैं।
राम शकल
राम शकल (जन्म: 21 मार्च 1963), भारतीय जनता पार्टी से संबंधित एक भारतीय किसान नेता हैं। वर्तमान में वे भारत के वरिष्ठ सदन राज्यसभा के नामित सदस्य हैं। लोकसभा में वे तीन बार उत्तर प्रदेश के रॉबर्ट्सगंज संसदीय क्षेत्र का प्रतिनिधित्व कर चुके हैं।
राम शकल ने वर्ष 1986 में एमए (राजनीतिशास्त्र) उत्तीर्ण की। इन्होंने इमरजेंसी के दौरान वर्ष 1974 से ही राष्ट्रीय स्वयंसेवक संघ से जुड़े। वर्ष 1986 से 1996 तक संघ के क्षेत्रीय प्रचारक रहे। इन्होंने पहली बार 1996 में रॉबर्ट्सगंज लोक सभा निर्वाचन क्षेत्र से चुनाव लड़ा और जीत हासिल की। वर्ष 1998 और 1999 में भी इसी सीट से जीत हासिल कर लगातार तीन बार सांसद रहे। वर्ष 2004 में पुन: उन्होने लोकसभा चुनाव लड़ा पर उन्हे पराजय मिली। जनपद सोनभद्र से राज्यसभा सांसद मनोनीत होने वाले वे पहले शख्स हैं। अब तक जनपद से किसी दूसरे जनप्रतिनिधि को राज्यसभा सांसद मनोनीत होने का मौका नहीं मिला है।
रीमा कागती
रीमा कागती (जन्म; १९७२) एक भारतीय फिल्म निर्देशक और पटकथा लेखक है जो मुख्य रूप से बॉलीवुड में कार्य करती है। इन्होंने अपने निर्देशन में पहली फिल्म साल २००७ में हनीमून ट्रैवल्स प्राइवेट लिमिटेड बनाई थी। जबकि इनकी पहली फिल्म २००१ में बनी लगान थी जिसमें सहायक निर्देशक की भूमिका निभाई।
२०१८ में रीमा कागती ने गोल्ड फिल्म का भी निर्देशन किया जिसमें मुख्य भूमिका अक्षय कुमार और मौनी रॉय ने निभाई है।
विनीत कुमार सिंह
विनीत कुमार सिंह (जन्म; २४ अगस्त १९८०, वाराणसी, उत्तर प्रदेश) एक भारतीय अभिनेता हैंं जिन्होंने साल २००२ में पिता फिल्म से शुरुआत की थी। इस फिल्म में मुख्य किरदार संजय दत्त ने निभाया था। २०१८ में अनुराग कश्यप द्वारा निर्देशित मुक्काबाज़ फिल्म में इन्होंने मुख्य भूमिका निभाई।
ज़ी स्टूडियोज़
ज़ी स्टूडियोज़ भारत में स्थित एक फिल्म निर्माण और वितरण कंपनी है जिसका स्वामित्व ज़ी मनोरंजन उद्योग है।
नकुल मेहता
नकुल मेहता एक भारतीय अभिनेता हैं, जो प्यार का दर्द है मीठा मीठा प्यारा प्यारा में आदित्य कुमार की मुख्य किरदार निभाने के कारण जाने जाते हैं। इसके अलावा ये स्टार प्लस के धारावाहिक इश्क़बाज़ में शिवाय सिंह ओबरॉय नाम का मुख्य किरदार भी निभा चुके हैं।
इनका जन्म भारत में राजस्थान के उदयपुर नाम के शहर में हुआ था ये मेवाड़ के राजा पृथ्वीराज चौहान के राजपूत चौहान वंश से है इनके पिता प्रताप सिंह मेहता 1971 के भारत-पाक युद्ध में शामिल थे, और इनके पर-पर-परदादा लक्ष्मी लाल मेहता मेवाड़ क्षेत्र के सेनापति थे।
अफ़ज़ल-उद-दौला, आसफ़ जाह पंचम
अफजल उड़-दौला, असफ जह V, "मीर तेहेनियत अली खान" सिद्दीकी बायाफंदी (11 अक्टूबर 1857 - 26 फरवरी 1869) ने 1857 से 1869 तक भारत के हैदराबाद के निजाम थे। वह चौथे निजाम नासिर-उद-दौला - आसफ जाह चतुर्थ के सबसे बड़े बेटे थे।वह बिलकुल अपने पिता के समान दिखता था। उनका मकबरा अन्य निज़ामों की तरह, मक्का मस्जिद में है। उनकी मृत्यु बहुत ही कम सिर्फ ४१ वर्ष की उम्र में हुई।
उनके राज्य के दौरान, सं 1854 में "दार-उल-उलूम"-  की स्थापना हुई , जो हैदराबाद की पहली नियमित शैक्षिक संस्था थी।
हिज हाइनेस सर निज़ाम-उल-मुल्क, अफ़ज़ल-अड़-डौलह, नवाब फ़ारूक़ी मीर टहनियत अली खान सिद्दीक़ी बायफंडी बहादुर, असफ जह पंचम, GCSI, हैदराबाद के निज़ाम।
भारत में लिव-इन सम्बन्ध
भारत में लिव-इन सम्बन्ध क़ानूनी दृष्टि से वैध हैं। हालाँकि आधुनिक काल में इनका प्रचलन काफ़ी बढ़ा है, पर फिर भी सामाजिक रूप से उन्हें व्यापक मान्यता प्राप्त नहीं हुई है। भारत में लिव-इन सम्बन्ध ग्रामीण क्षेत्रों में शायद ही कभी देखे गए हैं, जबकि ऐसे सम्बंध शहरी इलाक़ों और विशेष रूप से मेट्रो शहरों में आम हैं। एक ही शहर में यह सम्बंध कुछ क्षेत्रों में ज़्यादा देखे जाते हैं जहाँ उद्योग, व्यापार और लोगों की जीवन शैली में प्रगति और विलासिता देखी गई है। जबकि उसी शहर के पारम्परिक या "पुराने शहर" कहने वाले इलाक़ों में ये कम ही देखे गए हैं। मुम्बई जैसे कुछ शहर में तो म्यारेज ब्यूरो की तरह विशेष रूप से लिव-इन सम्बन्धों के बनाने में सहायता करने वाले लोग और संस्थाएँ मौजूद हैं।
घरेलू हिंसा से महिला संरक्षण अधिनियम, २००५ ऐसे "सम्बंध को मान्यता देता है जो विवाह के भाव में हैं" और स्त्रियों को घरेलू हिंसा से संरक्षण प्रदान करता है। ऐसी जीवन साथी धन और अन्य राहत के उपायों का दावा कर सकती है।
"एस खुश्बू और कनिअम्मल व अन्य" मुक़दमे में भारत के उच्चतम न्यायालय ने उसी के पूर्व निर्णय के आधार पर जो "लता सिंह और उत्तरप्रदेश व अन्य" में सुनाया गया था, यह घोषित किया किया कि लिव-इन सम्बन्ध केवल विपरीत लिंग के अवैवाहित व्यक्तियों के बीच ही सम्भव हैं। १३ अगस्त २०१० को उच्चतम न्यायालय ने "मदन मोहन सिंह व अन्य और रजनि कान्त व अन्य" मुक़दमे में एक बार फिर से लिव-इन सम्बन्धों की वैधता पर और इस सम्बंध से होने वाले बच्चों पर बहस छेड़ी। न्यायालय ने जहाँ भूमि विवाद की एक याचिका को खारिज कर दिया, यह निर्णय सुनाया कि ऐसे लोगों के बीच जो एक लम्बे समय से लिव-इन सम्बंध में हैं, एक वैवाहित परिकल्पना से जुड़े हैं और इसे 'चले-आओ चले-जाओ' सम्बंध का नाम नहीं दिया जा सकता है। "भारत माता व अन्य और आर विजया रेंगानाथन व अन्य" मुक़दमे में जो लिव-इन सम्बंध से होने वाले बच्चों के जायज़ होने से सम्बंधित था, उच्चतम न्यायालय ने निर्णय लिया कि लिव-इन सम्बंध से होने वाले बच्चे अपने माता पिता की किसी भी जायदाद का उत्तराधिकार प्राप्त हो सकता है परन्तु इन लोगों को हिन्दू पूरवजों की सहदायिकी जायदाद (Hindu ancestral coparcenary property) पर कोई अधिकार प्राप्त नहीं है।
दिल्ली उच्च न्यायालय ने १० अगस्त २०१० को दिए गए "आलोक कुमार और राज्य व अन्य" मुक़दमे में अपने निर्णय में यह सुनाया कि "'लिव-इन सम्बन्ध' एक चले-आओ चले-जाओ सम्बंध है। इस सम्बंध से कोई बंदिश तय नहीं होती और न ही यह सम्बंध दोनों पक्षों में को क़ानूनी रिश्ता बनाता है। यह साथ रहने का एक समझौता है जिसे प्रति दिन नवीकृत किया जाता है। इसे किसी भी पक्ष द्वारा दूसरे पक्ष की सहमति के बिना समाप्त किया जा सकता है और एक पक्ष किसी भी समय बाहर निकल सकता है।" (पैरा ६)
उच्चतम न्यायालय ने "डी वेलुस्वामि और वी डी पट्चैअम्मल" मुक़दमे में यह निर्णय सुनाया था कि २००५ के अधिनियम के अनुसार ‘विवाह के भाव में सम्बंध’ माने जाने के लिए निम्न लिखित शर्तों का पूरा होना आवश्यक है:
जी वी अय्यर
जी वी अय्यर जी का जन्म सितम्बर 1917 में मैसूर में हुआ। अपने जीवन में महान कार्य करते हुए अय्यर जी दिसम्बर 2003 में स्वर्ग सिधार गए।
नासिर-उद-दौला - आसफ जाह चतुर्थ
मीर फ़रखुंदा अली खान नसीर-उद-दावला - आसिफ जाह IV का जन्म 25 अप्रैल 1794 को, बीदर में हुआ था। वह मीर अकबर अली खान सिकंदर जाह, आसिफ़ जाह तृतीय के सबसे बड़े बेटे थे। उन्होंने अपने पिता की मृत्यु के बाद उसी वर्ष 23 मई 1829 को राजपद संभाला।
उन्होंने 28 साल तक शासन किया। अन्य निज़ामों की तरह, उनका मकबरा मक्का मस्जिद में है।
प्राकृतिक आपदाओं ने आसफ़ जाह चतुर्थ को भी नहीं छोड़ा; महामारी, बाढ़, चक्रवात और सूखे नियमित अंतराल पर शासन काल को प्रभावित करते रहे।
उनके काल में वरंगल में एक नयी छावनी की स्थापना हुई। नए स्कूल, मस्जिद, मन्दिर, गिरजाघर, पुल और इसी प्रकार की निर्माणकारी गतिविधियों का नया केंद्र जल्द ही हैदराबाद के नए शहर के आसपास स्थापित हुआ।
थाई साहित्य
थाई साहित्य थाई लोगों का साहित्य है जो लगभग सम्पूर्णतः थाई भाषा में है (हालांकि थाई लिपि के अलावा अन्य लिपियों का भी उपयोग किया गया है।)। १९वीं शताब्दी से पहले रचित थाई साहित्य का अधिकांश भाग कविता के रूप में था। गद्य में लेखन केवल ऐतिहासिक दस्तावेजों, इतिहास और कानूनी दस्तावेजों तक सीमित था। परिणामस्वरूप, थाई भाषा में काव्य अत्यधिक विकसित एवं विविध रूपों में उपलब्ध है। आधुनिक काल से पहले के थाई साहित्य का भण्डार बहुत बड़ा है। यद्यपि १७६७ में अयुध्या के पतन के साथ कई साहित्यिक कृतियाँ नष्ट हों गयीं किन्तु अभी भी बड़ी संख्या में महाकाव्य उपलब्ध हैं। थाई साहित्यिक परम्परा तथा अन्य पूर्वी एशियाई साहित्यिक परम्पराओं में यही विशेष अन्तर है। उदाहरण के लिए, चीनी और जापानी साहित्य में बड़े काव्य कथानक दुर्लभ हैं जबकि महाकाव्य तो लगभग हैं ही नहीं। थाई शास्त्रीय साहित्य ने दक्षिणपूर्व एशिया के पड़ोसी देशों (विशेष रूप से कम्बोडिया, लाओस और बर्मा) के साहित्य पर उल्लेखनीय प्रभाव डाला है।
सर्वास्तिवाद
सर्वास्तिवाद ('सर्व + अस्ति + वाद' ; चीनी: 說一切有部; फीनयीन: Shuō Yīqièyǒu Bù), बौद्ध दर्शन का एक सम्प्रदाय था जिनका मत था कि तीनों कालों (वर्तमान, भूत, भविष्यत्) में संसार की सभी वस्तुओं का अस्तित्व है। सर्वास्तिवाद को वैभाषिक भी कहते हैं।
तृतीय संगीति के बाद से भारत में सर्वास्तिवाद, थेरवाद से अलग हो गया तथा थेरवाद का ह्रास और सर्वास्तिवाद का विकास होने लगा। कनिष्क के समय में प्रथम या द्वितीय शती में चतुर्थ बौद्ध संगीति में सर्वास्तिवाद के त्रिपिटक का निर्धारण हुआ। सर्वास्तिवाद का त्रिपिटक संस्कृत में था जो मूल में नष्ट हो गया है। इसके कुछ अंश मिले हैं। किन्तु चीनी अनुवाद में पूरा प्राप्य है। बाद में इसी की एक शाखा 'सौत्रान्तिक' नाम से कुछ मतभेदों के कारण अलग हो गई। थेरवाद (स्थविरवाद), वैभाषिक (सर्वास्तिवाद) और सौत्रान्तिक, ये हीनयान के तीन प्रमुख सम्प्रदाय हैं। हीनयान के विरोध में महायान का उदय हुआ।
राम (थाइलैण्ड के राजा)
थाइलैण्ड के इतिहास के सन्दर्भ में वर्तमान चक्री राजवंश के सभी राजाओं को प्रायः राम कहा जाता है। यह नाम विष्णु के अवतार भगवान राम के नाम से जुड़ा हुआ है। इस प्रकार थाई परम्परा में इस वंश के शासकों को राम प्रथम, राम द्वितीय, राम तृतीय आदि नाम से जाना जाता है।
अनूपशहर
अनूपशहर (Anupshahar) भारत के राजस्थान राज्य के हनुमानगढ़ ज़िले में स्थित एक गाँव है।
अनूपशहर गांव को राजा अनुपशिंह ने बसाया था
स्याम की १९३२ की क्रांति
सन १९३२ में स्याम में एक रक्तहीन सत्तापलट हुआ जिसे स्याम की क्रान्ति (थाई भाषा: การปฏิวัติสยาม พ.ศ 2475 या การเปลี่ยนแปลงการปกครองสยาม พ.ศ. 2475) कहते हैं। २०वीं शताब्दी के थाइलैण्ड के इतिहास का यह एक महत्वपूर्ण मोड़ था। यह क्रान्ति लगभग बिना किसी रक्तपात के २४ जून १९३२ को सम्पन्न हुई थी। इसके फलस्वरूप थाईलैण्ड की शासनव्यवस्था पूर्ण राजतंत्र से संवैधानिक राजतंत्र में परिवर्तित हो गयी। यह क्रान्ति अपेक्षाकृत एक छोटे से सैनिक और असैनिक समूह के द्वारा की गयी थी जिन्होने 'खन रत्सादों ' (अर्थ : लोक दल) नाम से स्याम की प्रथम राजनीतिक दल बनाया।
हुमायून अहमद
हुमायून अहमद या हुमायून आहमेद (; १३ नवंबर १९४८– १९ जुलाई २०१२) एक बांग्लादेशी औपन्यासिक, गल्पकार, नाट्यकार, गीतकार और फ़िल्म निर्माता थे। वे बीसवी सदी के लोकप्रिय बंगाली साहित्यिकों में से एक हैं। उनको बांग्लादेश के स्वतंत्रता परवर्ती श्रेष्ठ लेखक माना जाता हैं। बंगाली गद्यसाहित्य में उन्होंने एक नई शैली सृष्टि की है। इसके अलावा वे आधुनिक बंगाली वैज्ञानिक कल्पकहानी के पथिकृत् हैं। नाट्यकार और चलच्चित्र निर्माता के तौर पे भी वे समादृत हैं। उनके प्रकाशित किताबों की संख्या तीन सौ से अधिक हैं। उनके कई किताबें दुनिया की विभिन्न भाषाओं में अनूदित हुईं हैं।
थाई संस्कृति
थाइलैण्ड की संस्कृति पर भारत, चीन एवं अन्य दक्षिणपूर्व एशियाई देशों का गहरा प्रभाव पड़ा है। बौद्ध धर्म, जीववाद (एनिमिज्म) और पश्चिमीकरण का भी थाई संस्कृति के निर्माण में महत्वपूर्ण भूमिका है।
कृषि महाविद्यालय, लखीमपुर-खीरी
कृषि महाविद्यालय, लखीमपुर खीरी एक के कृषि कॉलेज में लखीमपुर खीरी, उत्तर प्रदेश, भारत. यह का हिस्सा है, चन्द्र शेखर आजाद कृषि एवं प्रौद्योगिकी विश्वविद्यालयहै । 1 बैच शुरू 2015 पर चन्द्र शेखर आजाद कृषि एवं प्रौद्योगिकी विश्वविद्यालय's कानपुर परिसर में जो बाद में स्थानांतरित कर दिया पर कॉलेज के परिसर.
कृषि महाविद्यालय, आजमगढ़
कृषि महाविद्यालय, आज़मगढ़ आज़मगढ़, उत्तर प्रदेश, भारत में स्थित एक राजकीय कृषि महाविद्यालय है। यह नरेन्द्र देव कृषि एवं प्रौद्योगिकी विश्वविद्यालय का एक भाग है । संस्थान में कॉलेज परिसर में शुरू के वर्ष 2018.
भारत-वियतनाम सम्बन्ध
भारत और वियतनाम के बीच अत्यन्त मधुर द्विपक्षीय सम्बन्ध हैं। दोनों देशों के बीच के सांस्कृतिक और आर्थिक सम्बन्ध तो द्वितीय शताब्दी से भी पुराने हैं।. भारतीय संस्कृति से ओत प्रोत चम्पा राज्य के संगीत ने वियतनाम की संगीत पर अमिट छाप छोड़ी है। वर्तमान समय में भारत और वियतनाम के सम्बन्ध अत्यन्त प्रगाढ़ हैं और आपसी राजनैतिक महत्व के अनेक क्षेत्रों को समेटे हुए हैं। वियतनाम युद्ध के समय भारत ने अमेरिका की भूमिका की कड़े शब्दों में निन्दा की थी। कम्बोडिया-वियतनाम युद्ध के समय वियतनाम की सहायता करने वाले गिने-चुने गैर-साम्यवादी देशों में भारत भी शामिल था।
१९९२ में भारत और वियतनाम ने विस्तृत द्विपक्षीय आर्थिक सम्बन्धों की स्थापना की जिसमें तेल की खोज, कृषि तथा विनिर्माण सम्मिलित हैं। भारत की 'पूर्व की ओर देखो' नीति के कारण दोनों के सम्बन्ध और भी प्रगाढ़ हुए हैं, विशेष रूप से रक्षा के क्षेत्र में। दोनों के बीच सैन्य सम्बन्ध के अन्तर्गत सैन्य सामग्री का विक्रय, गुप्त सूचनाओं का आदान-प्रदान, संयुक्त नौसैनिक अभ्यास, तथा आतंक के विरुद्ध प्रशिक्षण तथा वन में युद्धकर्म के क्षेत्र उल्लेखनीय हैं। भारत अपने युद्धपोत प्रायः वियतनाम के मैत्री-यात्रा पर भेजता रहता है।
फ़रहाद मज़हर
फ़रहाद मज़हर (; जन्म: ९ अगस्त १९४७) एक बांग्लादेशी कवि, लेखक, स्तंभकार, फ़ार्मासिस्ट, सामाजिक और मानवाधिकार कर्मी एवं परिवेशवादी हैं।
मज़हर ने ढाका विश्वविद्यालय से १९६७ में औषधशास्त्र पढ़ा और उसके बाद अम्रीका के द न्यू स्कूल में राजनैतिक अर्थशास्त्र की पढ़ाई की। वे "चिंता" नामक एक अख़बार के संपादक हैं और उबिनीग नामक एनजीओ के प्रतिष्ठाता भी हैं। उन्होंने नयाकृषि आंदोलन और भावांदोलन की शुरूआत की है। प्रस्ताव, मुक़ाबला, इबादतनामा, भावांदोलन उनकी प्रसिद्ध किताबें हैं।
बड़ोदा राज्य
बड़ोदा राज्य स्वतन्त्रता पूर्व भारत की एक रियासत थी जिसका शासन १७२१ से लेकर १९४९ तक गायकवाड़ वंश के शासकों ने किया। गुजरात का बड़ोदा इसकी राजधानी थी।
सिन्दी
सिन्दी, महाराष्ट्र के वर्धा जिले में स्थित एक नगर है। यह नगर पोला उत्सव के लिए प्रसिद्ध है।
संकल्पनात्मक डिजाइन
संकल्पनात्मक अभिकल्प या संकल्पनात्मक डिजाइन (Conceptual Design), डिजाइन प्रक्रिया का आरम्भिक चरण है जिसमें किसी वस्तु के कार्यों एवं आकार/रूप की मोटी रूपरेखा बनायी जाती है। संकल्पनात्मक डिजाइन में लोगों की आवश्यकता को समझना पड़ता है, और उन आवश्यकताओं की पूर्ति उत्पाद, सेवा या प्रक्रम द्वारा कैसे किया जाय- यह सोचना पड़ता है। सम्कल्पनात्मक डिजाइन के मुख्य औजार हैं- संकल्पनात्मक स्केच तथा मॉडल .
लीवर्ड एंटील्स
लीवर्ड एंटील्स (डच: बेनेडेनविंडसे एइलैंडन), कैरिबियन में द्वीपों की एक श्रृंखला है - विशेष रूप से, दक्षिण अमेरिकी के मुख्य भूमि वेनेज़ुएला तट के उत्तर में कैरेबियन सागर के दक्षिण-पूर्वी किनारे के साथ, लेसर एंटीलेस (और बदले में, कैरिबिया और वेस्टइंडीज़) के दक्षिणी द्वीपों पर स्थित है। लीवर्ड एंटील्स, लेसर एंटील्स के अन्तर्गत, पूर्वोत्तर में स्थित लीवर्ड द्वीप (लेसर एंटील्स के भी) से अलग हैं।
ज्वालामुखीय गतिविधि में काफी कमी है, लीवर्ड एंटील्स द्वीप चाप कैरीबियाई प्लेट के विकृत दक्षिणी किनारे के साथ होता है और दक्षिण अमेरिकी प्लेट के तहत प्लेट के उपद्रव द्वारा गठित किया गया था। हाल के अध्ययनों से पता चलता है कि लीवर्ड एंटील्स, दक्षिण अमेरिका की ओर चलायमान हैं।
जी सतीश रेड्डी
डॉ जी सतीश रेड्डी भारत के एक वायु-अन्तरिक्ष वैज्ञानिक, रक्षा अनुसंधान एवं विकास संगठन के अध्यक्ष हैं। वे रक्षामंत्री के वैज्ञानिक सलाहकार तथा रक्षा अनुसंधान एवं विकास विभाग के सचिव तथा प्रक्षेपास्त्र एवं रणनीतिक प्रणालियों के महानिदेशक भी हैं।
हाइड्रोकार्बन की खोज
हाइड्रोकार्बन की खोज (Hydrocarbon exploration या oil and gas exploration) का अर्थ है पेट्रोलियम के भूवैज्ञानिकों और भूभौतिकशास्त्रियों द्वारा धरती के भीतर हाइड्रोकार्बन के भण्डारों की खोज करना है।  यह कार्य पेट्रोलियम भूविज्ञान (पेट्रोलियम जीओलोजी) के अन्तर्गत आता है।
बायों मन्दिर
बेयों मन्दिर (खमेर भाषा: ប្រាសាទបាយ័ន, प्रासाद बेयों) १२वीं शताब्दी में कम्बोडिया के अङ्कोर में निर्मित एक खमेर मन्दिर है। इसका मूल नाम मध्याद्रि था। यह अंकोरवाट के बाद अंकोर का दूसरा सबसे प्रभावशाली मन्दिर है।
यह महायान बौद्ध राजा जयवर्मन सप्तम के राज्यकाल में १२वीं शताब्दी के अन्त में या १३वीं शताब्दी के आरम्भ में राजमन्दिर के रूप में निर्नित किया गया था। यह मन्दिर अंकोर थोम के केन्द्र में है जो जयवर्मन सप्तम की राजधानी था। जयवर्मन की मृत्यु के पश्चात के हिन्दू और थेरावाद बौद्ध शासकों ने इस मन्दिर में परिवर्तन परिवर्धन किया।
डायक
डायक (DIAC) एक इलेक्ट्रॉनिक युक्ति है जिसमें तब धारा प्रवाह होता है जब थोड़ी देर के लिए उसके सिरों के बीच का वोल्टेज उसके ब्रेकओवर वोल्टेज, V से अधिक हो जाता है। DIAC, 'डायोड फॉर एसी करेन्ट' का लघुरूप है।
ठंडा गोश्त
ठंडा गोश्त ( , English: "Cold Meat") एक कथेतर साहित्य की रचना अथवा लघुकथा है जिसे सआदत हसन मंटो ने पाकिस्तान की एक साहित्यिक पत्रिका के लिए मार्च 1950 में लिखी थी। इसे बाद इसे संग-ए-मील प्रकाशन की ओर से छापा गया था। इस कहानी के लिए मंटो पर अश्लीलता का आरोप लगा था और उन्हें एक मुक़दमे का फौजदारी अदालत में सामना करना पड़ा है।
यह कहानी 1947 के साम्प्रदायिक दंगों से सम्बंधित है। कहानी का मुख्य नायक ईश्वर सिंह है जो कि सिख है। वह कुलवन्त नामक महिला के साथ अवैवाहित सम्बंध बनाए रखता है। मंटो कहानी का विस्तृत वर्णन करते हुए बताते हैं कि लाख कोशिश करके भी वह कुलवन्त को संभोग के दौरान कभी संतुष्ट नहीं कर सका। कुलवन्त इससे काफ़ी परेशान, विचलित और क्रोधित थी। उसे शंका है कि ईश्वर किसी और महिला के प्यार में दिल खो बैठा है। ऐसे ही जलन के कड़े भाव में आकर वह ईश्वर को खंजर घोंप देती है। मरते-मरते ईश्वर यह स्वीकार करता है कि वह अपने गाँव में फूटने वाले दंगों का भाग रहा है। उसने एक मुसलमान परिवार को अपनी तलवार से हमेशा की नींद सुला दिया था। इसी परिवार की एक लड़की का उसने अपहरण और बलात्कार किया था जो दरअसल मृत थी। यह घटना ईश्वर के आगे के जीवन पर अपनी गहरी छाप छोड़ती है और इसी से यह शीर्षक "ठंडा गोश्त" (शीत मांस) निकलता है।
अल-अमीन हुसैन
अल-अमीन हुसैन (जन्म; ०१ जनवरी १९९०, झेनिदा, बांग्लादेश) एक बांग्लादेश क्रिकेट टीम के खिलाड़ी है जो तीनों ही प्रारूपों टेस्ट, ट्वेन्टी ट्वेन्टी तथा एक दिवसीय अंतरराष्ट्रीय प्रारूप में खेलते है।
अल-अमीन हुसैन ने अपने टेस्ट क्रिकेट कैरियर का आगाज अक्टूबर २०१३ में न्यूजीलैंड क्रिकेट टीम के खिलाफ किया था। जबकि पहला वनडे मैच १७ फरवरी २०१४ को श्रीलंका क्रिकेट टीम के खिलाफ और पहला ट्वेन्टी-२० मैच ६ नवम्बर २०१३ को न्यूजीलैंड के खिलाफ ही खेला था।
गोरिचेन
गोरिचेन पर्वत चोटी, भारतीय राज्य अरुणाचल प्रदेश में तवांग और पश्चिम कामेंग जिलों के बीच मौजूद एक पर्वत चोटी है। अरुणाचल प्रदेश पर्यटन विभाग के अनुसार कुल ऊँचाई के साथ यह पूर्वी भारत और अरुणाचल प्रदेश की सबसे ऊँची चोटी है। वर्तमान में यह गैर-प्रतिबंधित इलाके में है और पर्वतारोहण करने वालों के लिए खुली है तथा प्रमुख पर्यटक आकर्षण है। कुछ अन्य स्रोतों के मुताबिक़ गोरिचेन समूह में कुल छह चोटियाँ हैं।
ट्रेकिंग और पर्वतारोहण के लिए यहाँ सितंबर-अक्टूबर सबसे बेहतरीन होता है जब मानसून की बारिश बंद हो चुकी होती है और दृश्यता अच्छी होती है। अन्य स्रोतों में, जहाँ गोरिचेन को छह छोटियों के समूह के रूप में परिभाषित किया गया है, "कांग तो" चोटी, , जिसे स्थानीय रूप से "शेर काँगड़ी" कहते हैं, को सबसे ऊँचा बताया गया है और पूर्वी भारत की एकमात्र चोटी बताया जाता है जो सात हजार मीटर से अधिक ऊँचाई वाली है।
शरमिन्दगी
शरमिन्दगी एक भावनात्मक स्थिति है जिसमें आमतौर असुविधा या बेचैनी का अनुभव होता है जब कोई सामाजिक रूप से अस्वीकार्य या गलत समझा जाना वाला कार्य या स्थिति कोई दूसरा व्यक्ति देख लें या प्रकट हो जाए। आम तौर पर इसमें सम्मान या गरिमा (या अन्य उच्च मूल्य वाले आदर्शों) के नुकसान की कुछ धारणा शामिल है, लेकिन शरमिन्दगी का स्तर और प्रकार स्थिति पर निर्भर करता है। शरमिन्दगी कुछ हद तक शर्म की तरह है, सिवाय इसके कि शरमिन्दगी आमतौर पर एक ऐसे कृत्य के कारण होने का अर्थ है जो नैतिक रूप से गलत ना होते हुए सामाजिक रूप से गलत है।
निजी मामलों या व्यक्तिगत त्रुटियों या दुर्घटनाओं पर अवांछित ध्यान के कारण शरमिन्दगी व्यक्तिगत हो सकती है। व्यक्तिगत कार्यों से शरमिन्दगी के कुछ कारण, जैसे झूठ बोलते या गलती करते पकड़े जाना। कई संस्कृतियों में, नग्न या अंडरवियर में देखा जाना शरमिन्दगी का एक विशेष रूप से तनावपूर्ण रूप है। व्यक्तिगत शरमिन्दगी उन लोगों के कार्यों से भी हो सकती है जो शरमिन्दा व्यक्ति को सामाजिक रूप से अजीब परिस्थिति में डालते हैं - जैसे माता-पिता बच्चों की बचपन की तस्वीरों को मित्रों को दिखाते हैं, किसी के द्वारा किसी की उपस्थिति या व्यवहार के बारे में अपमानजनक टिप्पणी करना, किसी अन्य व्यक्ति द्वारा अस्वीकार किया जाना, ध्यान का पात्र बनना (उदाहरण के लिए, जन्मदिन का जश्न, या नवविवाहित), या यहाँ तक कि किसी और की शरमिन्दगी भी देखते समय।
कभी-कभी शरमिन्दा व्यक्ति मुस्कान या हँसी के साथ शरमिन्दगी को छुपाने की कोशिश करता है। स्थिति की अनुमानित गंभीरता के आधार पर क्रोध की भावना भी हो सकती है, खासकर अगर व्यक्ति सोचता है कि कोई अन्य व्यक्ति जानबूझकर शरमिन्दगी पैदा कर रहा है।
खपली गेहूँ
खपली गेहूँ एक प्रकार का गेहूँ हैं |
रुशद राणा
रुशद राणा (जन्म; १९ नवंबर १९७९) एक भारतीय टेलीविजन अभिनेता है। इन्होंने विभिन्न हिंदी टेलीविज़न धारावाहिकों और कुछ बॉलीवुड फिल्मों में भी कई भूमिकाएं निभाई हैं। इन्होंने "ससुराल सिमर का" में "सुमित कपूर" की भूमिका निभाई। इनकी पहली फिल्म मोहब्बतें थी जो २००० में प्रदर्शित हुई थी और इसमें मुख्य भूमिका शाहरुख खान और अमिताभ बच्चन ने निभाई थी।
राजा विराट
विराट मत्स्य प्रदेश का राजा तथा कीचक का जीजा (बहनोई) तथा उत्तरा व कुमार उत्तर का पिता तथा अर्जुन का सम्धी तथा रानी सुदेषणा का पति था। महाभारत मे विराट का नाम आया है।
बालोद जिला
बालोद जिला भारत के छत्तीसगढ़ के 27 जिलों में एक है। बालोद रायपुर मण्डल का जिला है और इसका मुख्यालय बालोद है।
बालोद जिले का क्षेत्रफल 3,527 वर्ग किलोमीटर है, और २०११ की जनगणना के अनुसार बालोद की जनसँख्या 826,165 और जनसँख्या घनत्व 230 /km2 व्यक्ति [प्रति वर्ग किलोमीटर] है, बालोद की साक्षरता 74.16% है, महिला पुरुष अनुपात यहाँ पर 1022 महिलाये प्रति १००० पुरुषो पर है, जिले की जनसँख्या विकासदर २००१ से २०११ के बीच 1.9% रहा है।
बालोद जिला भारत के राज्यो में दक्षिण पूर्व की तरफ की अंदर की तरफ स्थित छत्तीसगढ़ राज्य में है, बालोद जिला छत्तीसगढ़ के आंतरिक दक्षिणी भाग का जिला है बालोद 22 ° 73’25 ” उत्तर अक्षांश और 81 ° 02’40 पूर्वी देशांतर के बीच स्थित है, बालोद की समुद्रतल से ऊंचाई 324 मीटर है, बालोद रायपुर से 99 किलोमीटर दक्षिण पश्चिम की तरफ है और देश की राजधानी दिल्ली से 1255 किलोमीटर दक्षिण पूर्व की तरफ ही है।
बालोद के उत्तर में दुर्ग जिला है, उत्तर पूर्व के कुछ भाग में दुर्ग है, इसके बाद दक्षिण पूर्व तक धमतरी जिला है, दक्षिण में कांकेर जिला है, दक्षिण पश्चिम से उत्तर पश्चिम तक राजनांदगाव जिला है।
खारुन नदी ----खारुन नदी शिवनाथ नदी की प्रमुख सहायक नदी है। यह शिवनाथ नदी में मिलकर महानदी की संपन्न जलराशि में भी अप्रत्यक्ष रूप से सहयोग करती है। बालोद जिले के संजारी क्षेत्र से निकलने वाली यह नहीं राजधानी रायपुर  की सीमा से बहती हुई सिमगा के सोमनाथ के पास शिवनाथ नदी में मिल जाती है। इसी जगह पर यह बेमेतरा और बलौदाबाजार तहसील को अलग करती है। बलौदाबाजार के उत्तर में अरपा नदी, जो बिलासपुर जिले से निकलती है, शिवनाथ से आ मिलती है। हावड़ा नागपुर रेल लाइन इस खारुन नदी के ऊपर से गुजरती है। खारुन में एक शान्ति है जो देखने वालों को अपनी ओर खींचती हैं।
फ्रैंक फकरुल इस्लाम
उत्तरप्रदेश के आजमगढ़ में एक किसान परिवार में जन्मे फ्रैंक वर्ष 1970 में 15 साल की उम्र में अमेरिका चले गए। उस समय पांच सौ डॉलर (करीब 31 हजार रुपए) से भी कम अपने साथ ले गए थे। उन्होंने अपना घर गिरवी पर रखकर 1993 में मेरीलैंड की एक घाटे में चल रही आईटी कंपनी को 50 हजार डॉलर (करीब 31 लाख रुपए) खरीदा था। उन्होंने 2007 में अपनी आईटी कंपनी बेच दी और अपना जीवन परोपकार के कामों में लगा दिया। उन्होने किंग और गांधी को अपना मार्गदर्शक मानते हैं। महान नेता की विरासत को दर्शाने वाला यह सम्मान फ्रैंक को अंतरराष्ट्रीय सेवाओं और लोगों से जुड़ने की उनकी प्रवत्ति के लिए दिया गया है। फ्रैंक को उनकी मुहिम 'सपनों को जिंदा रखने' के लिए उन्हें मार्टिन लूथर किंग जूनियर पुरस्कार से सम्मानित किया गया।
वे अमेरिका के पूर्व राष्ट्रपति बराक ओबामा के खास मित्र हैं और उनके चुनाव अभियान के दौरान धन मुहैया कराया था, जिससे वे चर्चा में आए थे।
सह-आवास
सह-आवास एक निजी घरों का सुविचारित समुदाय है जो किसी साझी जगह पर बनाए जाते हैं। हर जुड़ा हुआ या एकेला पारिवारिक घर पारम्परिक सुविधाएँ रखता है, जिनमें निजी रसोई शामिल है। साझी जगहें आम तौर से एक साझे घर को सम्मिलित करती हैं, जिसमें एक बड़ी रसोई और भोजनालय, कपड़े धोने का क्षेत्र और मनोरंजन की जगहें शामिल होती हैं। घर के बाहर के साझे क्षेत्र में वाहन-क्षेत्र, टहलने के क्षेत्र, खुली जगह और बगीचे हो सकते हैं। पड़ोसी औज़ार और लॉन-मूवर जैसे संसाधनों को भी मिलकर इस्तेमाल करते हैं।
हर घर की अपनी कमाई और निजी ज़िन्दगी होती है, परन्तु पड़ोसी मिल-जुलकर समुदाय की गतिविधियों और साझी जगह को चलाते हैं। विधिक ढाँचा आम तौर से एक गृहपति संघ या आवास सहकारी समिति होती है। समुदाय की गतिविधियों में समय-समय पर आयोजित साझा भोजन, बैठक और मिलकर काम करने के दिन होते हैं। पड़ोसी दावतों, खेलों, फ़िल्मों या अन्य समारोहों के लिए जमा होते हैं। सह-आवास की सहायता से क्लबों का बनना, बच्चों और बुज़ुर्गों की देख-रेख और कार-पूल करना सम्भव होता है।
सह-आवास पड़ोसियों के बीच आदान-प्रदान को सम्भव करता है जिससे सामाजिक, प्रयोगात्मक, आर्थिक अथवा वातावरण के लाभ प्राप्त होते हैं।
सह-आवास समुदायों में आत तौर कुछ विशेषताएँ समान हुआ करती हैं।
सह-आवास समुदाय आम तौर से संरचित होते हैं - सैद्धान्तिक रूप से और अक्सर निर्माण के रूप में। इससे अधिक से अधिक सदस्यों के बीच परस्पर आदान-प्रदान सम्भव होता है। पड़ोसियों को प्रोत्साहित किया जाता है कि समुदाय के बीच अपना सहयोग दें और अपने पड़ोसियों पर ध्यान दें। सह-आवास का विकास आम तौर से जान-बूझकर २०-४० घरों तक ही सीमित होता है और ज़्यादातर निवासियों के बीच परस्पर आदान-प्रदान के लिए बहुत बड़ी साझी जगह उपलब्ध होती है।
जहाँ एक ओर सह-आवास का विकास समुदाय की भावना को प्रोत्साहित करने के लिए है, इसके बावजूद निवासियों के बीच उतनी ही व्यक्तिगत निजता बनी रहती है जितनी कि वे बनाए रखना चाहते हैं। यहाँ के निवासी इस बात में सक्षम हैं कि वे मिल-जुलने की सीमा तय करें ताकि वे अपनी निजता और समुदाय के बीच सटीक संतुलन बनाए रखें।
सह-आवास समुदायों में निर्णय लेना आपस में सर्वसम्मति बनाए रखने पर निर्भर है। यहाँ के निवासी साझी जगह घेरते हैं जिसे सब इस्तेमाल करते हैं, जिससे पैसों की बचत होती है; फिर भी, निवासी अपनी जगह को स्वयं भी संभाल सकते हैं जो उनके लिए महत्वपूर्ण है।
सह-आवास समुदायों के निवासी कई बार ऐसे मूल्यों को महत्व देते हैं जिनके लिए सारा समुदाय काम करता है। उदाहरण के तौर पर कई सह-आवास समुदाय संसाधनों का संधारणीय उपयोग करते हैं, जिसके लिए साझी जगह का उपयोग सुविधाजनक सिद्ध होता है।
संयुक्त राष्ट्र औद्योगिक विकास संगठन
संयुक्त राष्ट्र औद्योगिक विकास संगठन अथवा 'यूनीडो' ( अंग्रेज़ी: United Nations Industrial Development Organisation or 'UNIDO') की स्थापना संयुक्त राष्ट्र महासभा द्वारा संयुक्त राष्ट्र सचिवालय के एक स्वायत्त अंग के रूप में की गयी थी। नवंबर 1966 में अस्तित्व में आये यूनिडो का उद्देश्य औद्योगिक विकास के क्षेत्र में संयुक्त राष्ट्र की गतिविधियों के समन्वय को प्रोत्साहित करना एवं उसकी समीक्षा करना है।
जनवरी 1967 से कार्य आरंभ करते हुए यूनिडो द्वारा औद्योगिक विकास केन्द्र (सचिवालय के अधीन जुलाई 1961 से कार्यरत) का स्थान ले लिया गया।
1985 में यह संयुक्त राष्ट्र का विशिष्ट अभिकरण बन गया। इसका मुख्यालय विएना में स्थित है।
मार्च 1999 तक यूनिडो के सदस्य देशों की संख्या 168 थी। अमेरिका एवं ऑस्ट्रेलिया ने क्रमशः 1996 एवं 1997 में अपनी सदस्यता वापस ले ली।
औद्योगीकरण की प्रक्रिया को विभिन्न पहलुओं में प्रशिक्षण, सूचना वितरण, सांख्यकीय जटिलता, विश्लेषण एवं शोध से जुड़ी यूनिडो की गतिविधियां संपूर्ण विश्व में औद्योगिक विकास के लिए सामान्य समर्थन उपलब्ध कराती हैं। यह निवेश संवर्द्धन सेवा को बढ़ावा देता है, जो विकसित एवं विकासशील देशों में व्यापार तथा सरकार के मध्य सम्पर्क को प्रोत्साहित करता है।
यह संगठन औद्योगिक विकास नीतियों के निर्माण, उत्पादन की नवीं पद्धतियों के अनुप्रयोग, कार्यक्रम एवं नियोजन, आद्योगिक तकनीक के प्रशिक्षण हेतु आधार संरचना के निर्माण, क्षेत्रीय औद्योगिक विकास व् औद्योगिक भागीदारी हेतु अन्य संयुक्त राष्ट्र अभिकरणों के साथ सहयोग की स्थापना तथा विकासशील देशों में औद्योगिक वृद्धि की गति में तीव्रता लाने के लिए ज़रूरी उपायों की पहचान जैसे कार्यों में सहायता प्रदान करता है।